Луис Симпсън
Дисекция

Превод от английски: Николай Попов, —

chitanka.info

Когато спечелиха войната

и за първи път в историята

американците станаха важни;

когато знатните граждани престанаха да живеят с навити нагоре ръкави

и жените им вече не се почесваха на публични места;

точно когато се бяха отучили да казват „Ей богу“ и „Брей“;

когато дъщерите им изглеждаха чувствителни,

като върха на пералка за мухи,

а синовете се движеха мазно, като 8-цилиндрови автомобили…

жреците, които изследваха вътрешността на птиците,

откриха, че сърцето е изместено, намериха и семена

със странен дъх, черни като смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.